พ่อเฒ่าหน่ายชีวิต โดดสถานีบีทีเอส
เครียด-โรครุมเร้าไม่มีสิทธิ์รักษาฟรี,ชายชราถูกหลายโรครุมเร้า ซ้ำไม่ได้รับสิทธิการรักษาบางอย่าง เพราะไม่มีบัตรประชาชน ตัดสินใจยึดสถานีรถไฟฟ้าบีทีเอส กรุงธนบุรี เป็นที่หมายสุดท้ายของชีวิต ลอดที่กั้นชั้นบนของสถานีออกมายืนด้านนอก ก่อนตัดสินใจจบชีวิตด้วยการกระโดดลงมาที่เกาะกลางถนนด้านล่าง,ชายชราถูกโรครุมเร้า ตัดสินใจยึดสถานีรถไฟฟ้า บีทีเอส กรุงธนบุรี กระโดดลงมาฆ่าตัวตายครั้งนี้ เปิดเผย ขึ้นเมื่อเวลา 11.00 น. วันที่ 11 พ.ค. ร.ต.ท.ทำนอง มณฑา พงส.สน.สำเหร่ ได้รับแจ้งมีเหตุคนกระโดดลงมาจากสถานีรถไฟฟ้าบีทีเอส กรุงธนบุรี แขวงคลองต้นไทร เขตคลองสาน กทม. ประสานอาสาสมัครมูลนิธิร่วมกตัญญูและเจ้าหน้าที่หน่วยกู้ชีพสมเด็จพระปิ่นเกล้า รุดไปตรวจสอบที่เกิดเหตุ,ไปถึงพบประชาชนจำนวนมากยืนมุงดูร่างนายสมจิตร อภิรมศรี อายุ 69 ปี นอนคว่ำหน้าแน่นิ่ง บริเวณพุ่มไม้เกาะกลางถนนกรุงธนบุรี ใต้สถานี รถไฟฟ้าบีทีเอส กรุงธนบุรี ค้นภายในตัวพบบัตรของโรงพยาบาลศิริราช เจ้าหน้าที่หน่วยกู้ชีพได้ช่วยเหลือด้วยการปั๊มหัวใจประมาณ 5 นาที ก่อนจะนำตัวคนเจ็บส่งไปรักษาตัวต่อที่โรงพยาบาลตากสิน และได้เสียชีวิตในเวลาต่อมา,เบื้องต้นนายสุรินทร์ มีทิพย์ อายุ 35 ปี ขี่ จยย. รับจ้างที่บริเวณใต้สถานีรถไฟฟ้ากล่าวว่า ขณะนั่งรอรับผู้โดยสาร เห็นลุงคนดังกล่าวปีนรั้วกั้นด้านบนสถานี รถไฟฟ้า ก่อนที่จะหันซ้ายหันขวาแล้วกระโดดลงมาที่เกาะกลางถนนต่อหน้าต่อตา ตนรีบข้ามถนนเพื่อจะเข้าไปช่วยเหลือ แต่ตอนนั้นพบว่าลุงนอนแน่นิ่งไปแล้ว เลยรีบโทรศัพท์แจ้งตำรวจให้มาตรวจสอบเหตุดังกล่าว,ร.ต.ท.ทำนอง มณฑา พงส.สน.สำเหร่ กล่าวว่า เบื้องต้นได้ติดต่อกับ น.ส.ยุพา อภิรมศรี อายุ 39 ปี ลูกสาวผู้ตายทราบว่า ผู้เสียชีวิตพักอยู่คนเดียวที่บ้านเช่าภายในซอยกรุงธนบุรี 3 ส่วน น.ส.ยุพา ทำงานอยู่ที่พระประแดงไม่ได้อยู่ด้วยกัน แต่จะมาเยี่ยมเป็นประจำ ผู้เสียชีวิตป่วยมีโรคประจำตัวหลายโรคทั้งโรคปอด ไต เบาหวาน และความดัน ที่ผ่านมาได้รักษาตัวอยู่ที่โรงพยาบาลศิริราช แต่ด้วยความที่ไม่มีบัตรประชาชน เพราะไม่มีใบแจ้งเกิด ทำให้หมดสิทธิในการรักษาโรคบางอย่าง จนน่าจะเป็นสาเหตุของการฆ่าตัวตายครั้งนี้
ชายชราถูกหลายโรครุมเร้า ซ้ำไม่ได้รับสิทธิการรักษาบางอย่าง เพราะไม่มีบัตรประชาชน ตัดสินใจยึดสถานีรถไฟฟ้าบีทีเอส กรุงธนบุรี เป็นที่หมายสุดท้ายของชีวิต
สมจิตร อภิรมศรี,ฆ่าตัวตาย,กระโดดสถานีรถไฟฟ้า,รถไฟฟ้าบีทีเอส,บีทีเอสกรุงธนบุรี,สถานีกรุงธนบุรี,ชายกระโดดบีทีเอส,ไม่มีบัตรประชาชน,เครียด,ทีมข่าวหน้า1,ข่าว,ข่าวฉบับพิมพ์,ไทยรัฐออนไลน์